**Z Á P I S N I C A**

**zo zasadnutia komisie kultúry a cirkvi pri MsZ v Šamoríne**

**zo dňa 07.10.2020**

**Prítomní:** Varju Péter, Pirk Ilona, Méry János, Varga Renáta, Hegyi Brigitta, Juhász Tibor, Nagy Myrtil,

**Program zasadnutia:**

1. **Vyhodnotenie dotácií a znovu posudzovanie žiadostí o dotácie na rok 2020**
2. **Rôzne**
3. **Záver**

Predseda komisie po privítaní všetkých prítomných členov komisie otvoril rokovanie.

***k bodu č. 1***

Ilona Almási, referent odboru kultúry a športu oboznámila členov komisie o doteraz zrealizovaných projektoch, na ktoré boli schválené dotácie na rok 2020 a tiež vymenovala projekty, ktoré sa dokonca tohto roka nezrealizujú kvôli „koronakríze“ alebo z iných dôvodoch. Na tieto projekty schválené dotácie teda ostanú voľné a podľa uznesenia mestského zastupiteľstva zo dňa 12.04.2020 je možné tieto finančné prostriedky opäť prehodnotiť, rozdeliť komisiou medzi projekty, na ktoré boli podané žiadosti v riadnom termíne tohto roku.

Členovia komisie sa jednohlasne zhodli, že netreba siliť rozdelenie týchto zvyšných finančných prostriedkov medzi projekty, ktoré pôvodne neboli schválené, ale treba ich ponechať, ak je možné na budúci rok a vtedy navýšiť plánovaný rozpočet pre oblasť kultúry a cirkvi o tieto usporené finančné prostriedky.

**V súlade s platným VZN 2/2013 nepoužité, resp. neúčelovo použité  finančné prostriedky z poskytnutej dotácie je žiadateľ povinný vrátiť na účet mesta do 30 dní odo dňa predloženia vyúčtovania.**

***k bodu č. 2***

a/ Viacerí členovia komisie navrhli, aby Mestské kultúrne stredisko v Šamoríne bolo pomenované po nejakej známej osobnosti alebo podľa geografických mien. Odzneli viaceré nápady:

* Méry János napr. navrhol, aby kultúrne stredisko bolo pomenované po Klimits Lajosovi alebo Házy Erzsébet, Jeszenák János, Sípos Jenő a pod. Navrhuje teda, aby kultúrne stredisko bolo pomenované po konkrétnej osobe
* Myrtil Nagy navrhla, že kultúrne stredisko nemusí byť pomenované po konkrétnej osobe alebo geografickom názve, ale aby bolo premenované napr. na „Somorjai kultúra háza“

b/ Méry János tiež navrhol, aby park s podobizňami rockových hviezd vedľa Základnej umeleckej školy tiež bol pomenovaný.

Komisia sa v týchto témach zatiaľ dohodla, že o možnom pomenovaní Mestského kultúrneho strediska a parku s podobizňami rockových hviezd bude uvažovať a k tejto téme sa vráti na najbližších zasadnutiach.

c/ Méry János ďalej navrhol, aby mesto zamestnalo „mestského historika“, ktorý by sa zaoberal bádaním histórie mesta Šamorín a zhromažďoval by existujúce a znovu získané údaje z minulosti mesta.

Členom komisie sa tento nápad páčil a navrhujú, aby sa vedenie mesta s týmto nápadom zaoberalo.

d/ Predseda komisie oznámil, že 10.11.2020 bude kladenie vencov k soche Mateja Korvína spojené s krátkym kultúrnym programom v podaní žiakov základných škôl v Šamoríne, ktoré organizuje miestna organizácia CSEMADOK. Podujatie sa uskutoční, ak to bude v súlade s platnými opatreniami Úradu verejného zdravotníctva SR.

e/Komisia kultúry navrhla v rozpočte na rok 2021 vyčleniť samostatnú položku folklórnemu súboru CSALI vo výške 10.000,- EUR a o túto položku navýšiť bežné výdavky pre kultúru a cirkev na budúci rok.

Zapísala: I. Almási

PaedDr. Varju Péter

predseda komisie